CELEX: 32017R0284
Language: hr
Date: 2017-02-17 00:00:00
Title: Uredba Vijeća (EU) 2017/284 od 17. veljače 2017. o izmjeni Uredbe (EZ) br. 314/2004 o određenim mjerama ograničavanja u odnosu na Zimbabve

18.2.2017   
            
            
               HR
            
            
               Službeni list Europske unije
            
            
               L 42/1
            
         UREDBA VIJEĆA (EU) 2017/284
   od 17. veljače 2017.
   o izmjeni Uredbe (EZ) br. 314/2004 o određenim mjerama ograničavanja u odnosu na Zimbabve
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća (ZVSP) 2017/288 o izmjeni Odluke 2011/101/ZVSP o mjerama ograničavanja protiv Zimbabvea (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EZ) br. 314/2004 (2) provodi se Odluka Vijeća 2011/101/ZVSP (3) te se predviđaju određene mjere protiv osoba u Zimbabveu, uključujući zamrzavanje njihovih sredstava.
            
         
               (2)
            
            
               Trebalo bi uvesti odstupanje od zabrane prodaje, nabave, prijenosa i izvoza opreme koja bi se mogla upotrebljavati za unutarnju represiju kako bi se prema potrebi omogućilo izdavanje odobrenja za određenu opremu za civilnu upotrebu u projektima u rudarstvu ili infrastrukturnim projektima nakon donošenja Odluke (ZVSP) 2017/288.
            
         
               (3)
            
            
               Stoga je radi provedbe Odluke (ZVSP) 2017/288 potrebno regulatorno djelovanje na razini Unije, posebno kako bi se osiguralo da je gospodarski subjekti u svim državama članicama ujednačeno primjenjuju.
            
         
               (4)
            
            
               Uredbu (EZ) br. 314/2004 stoga bi trebalo na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EZ) br. 314/2004 mijenja se kako slijedi:
   
               1.
            
            
               Umeće se sljedeći članak:
               „Članak 4.a
               1.   Odstupajući od članka 3., nadležno tijelo iz Priloga II. u državi članici u kojoj izvoznik ima sjedište ili u državi članici iz koje se dobavljaju eksplozivne tvari ili povezana oprema može odobriti, pod uvjetima koje smatra primjerenima, prodaju, dostavu, prijenos ili izvoz eksplozivnih tvari i povezane opreme iz Priloga I. točke 4. te financijsku i tehničku pomoć, ako su eksplozivne tvari i povezana oprema isključivo namijenjeni za civilnu upotrebu u projektima u rudarstvu i infrastrukturnim projektima.
               2.   Odobrenje iz ovog članka izdaje se u skladu s detaljnim pravilima utvrđenim u članku 11. Uredbe (EZ) br. 428/2009. Odobrenje je valjano u cijeloj Uniji.
               3.   Izvoznici nadležnom tijelu dostavljaju sve odgovarajuće informacije potrebne za razmatranje njihova zahtjeva za izdavanje odobrenja.
               4.   Dotična država članica obavješćuje ostale države članice i Komisiju najmanje dva tjedna unaprijed o namjeri izdavanja odobrenja iz stavka 1. ovog članka.”.
            
         
               2.
            
            
               Prilog I. zamjenjuje se tekstom iz Priloga ovoj Uredbi.
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. veljače 2017.
      
         
            Za Vijeće
         
         
            Predsjednik
         
         E. BARTOLO
      
   
   
      (1)  SL L 42, 18.2.2017., str. 12.
   
   
      (2)  Uredba Vijeća (EZ) br. 314/2004 od 19. veljače 2004. o određenim mjerama ograničavanja u odnosu na Zimbabve (SL L 55, 24.2.2004., str. 1.).
   
      (3)  Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (SL L 42, 16.2.2011., str. 6.).
   
      PRILOG
      
         
            „PRILOG I.
            Popis opreme koja bi se mogla upotrebljavati za unutarnju represiju iz članka 3.
            
                        1.
                     
                     
                        Sljedeće vatreno oružje, streljivo i pripadajući pribor:
                        
                                    1.1.
                                 
                                 
                                    vatreno oružje koje nije obuhvaćeno točkama ML 1 i ML 2 Zajedničkog popisa robe vojne namjene EU-a;
                                 
                              
                                    1.2.
                                 
                                 
                                    streljivo posebno izrađeno za vatreno oružje navedeno pod 1.1. i njegovi posebno izrađeni sastavni dijelovi;
                                 
                              
                                    1.3.
                                 
                                 
                                    ciljnici za oružje koji nisu obuhvaćeni Zajedničkim popisom robe vojne namjene EU-a.
                                 
                              
                  
                        2.
                     
                     
                        Bombe i granate koje nisu obuhvaćene Zajedničkim popisom robe vojne namjene EU-a.
                     
                  
                        3.
                     
                     
                        Sljedeća vozila:
                        
                                    3.1.
                                 
                                 
                                    vozila opremljena vodenim topom, posebno osmišljena ili preinačena za kontrolu nemira;
                                 
                              
                                    3.2.
                                 
                                 
                                    vozila posebno osmišljena ili preinačena tako da ih je moguće elektrificirati u svrhu odbijanja prosvjednika;
                                 
                              
                                    3.3.
                                 
                                 
                                    vozila posebno osmišljena ili preinačena za uklanjanje prepreka, uključujući građevinsku opremu s balističkom zaštitom;
                                 
                              
                                    3.4.
                                 
                                 
                                    vozila posebno osmišljena za prijevoz ili premještaj zatvorenika i/ili pritvorenika;
                                 
                              
                                    3.5.
                                 
                                 
                                    vozila posebno osmišljena za raspoređivanje mobilnih prepreka;
                                 
                              
                                    3.6.
                                 
                                 
                                    sastavni dijelovi za vozila navedena pod točkama od 3.1. do 3.5. posebno izrađena za kontrolu nemira.
                                 
                              Napomena 1.: Ova stavka ne obuhvaća vozila posebno osmišljena za potrebe gašenja požara.
                        Napomena 2.: Za potrebe točke 3.5. izraz ‚vozila’ uključuje prikolice.
                     
                  
                        4.
                     
                     
                        Sljedeće eksplozivne tvari i pripadajuća oprema:
                        
                                    4.1.
                                 
                                 
                                    oprema i naprave posebno osmišljeni za aktivaciju eksplozija električnim ili neelektričnim putem, uključujući naprave za aktivaciju, detonatore, upaljače, pojačivače i uže za detonaciju te za njih posebno osmišljene sastavne dijelove; osim onih posebno osmišljenih za određenu komercijalnu namjenu pri kojoj bi se eksplozivnim putem aktiviralo ili upravljalo drugom opremom i uređajima čija funkcija nije uzrokovanje eksplozija (npr. punjači zračnih jastuka u automobilima, odvodnici viška napona pokretača protupožarnih prskalica);
                                 
                              
                                    4.2.
                                 
                                 
                                    eksplozivni naboji s linearnim rezačem koji nisu obuhvaćeni Zajedničkim popisom robe vojne namjene EU-a;
                                 
                              
                                    4.3.
                                 
                                 
                                    drugi eksplozivi koji nisu obuhvaćeni Zajedničkim popisom robe vojne namjene EU-a i s njima povezane sljedeće tvari:
                                    
                                                (a)
                                             
                                             
                                                amatol;
                                             
                                          
                                                (b)
                                             
                                             
                                                nitroceluloza (koja sadrži više od 12,5 % dušika);
                                             
                                          
                                                (c)
                                             
                                             
                                                nitroglikol;
                                             
                                          
                                                (d)
                                             
                                             
                                                pentaeritritol tetranitrat (PETN);
                                             
                                          
                                                (e)
                                             
                                             
                                                pikril klorid;
                                             
                                          
                                                (f)
                                             
                                             
                                                2,4,6-trinitrotoluen (TNT).
                                             
                                          
                              
                  
                        5.
                     
                     
                        Zaštitna oprema koja nije obuhvaćena točkom ML 13 Zajedničkog popisa robe vojne namjene EU-a:
                        
                                    5.1.
                                 
                                 
                                    zaštitni prsluci koji su neprobojni i/ili pružaju zaštitu od uboda;
                                 
                              
                                    5.2.
                                 
                                 
                                    neprobojne zaštitne kacige, policijske kacige i štitovi i neprobojni štitovi.
                                 
                              Napomena: ova točka ne obuhvaća:
                        
                                    —
                                 
                                 
                                    opremu posebno osmišljenu za sportske aktivnosti,
                                 
                              
                                    —
                                 
                                 
                                    opremu posebno osmišljenu radi zahtjeva za zaštitu na radu.
                                 
                              
                  
                        6.
                     
                     
                        Simulatori koji nisu obuhvaćeni točkom ML 14 Zajedničkog popisa robe vojne namjene EU-a za osposobljavanje za uporabu vatrenog oružja, te posebno osmišljen pripadajući softver.
                     
                  
                        7.
                     
                     
                        Oprema za noćno gledanje i oprema za prikaz termičke slike te cijevi za pojačavanje slike, koji nisu obuhvaćeni Zajedničkim popisom robe vojne namjene EU-a.
                     
                  
                        8.
                     
                     
                        Bodljikava žica s oštrim rubovima.
                     
                  
                        9.
                     
                     
                        Vojni noževi, borbeni noževi i bajunete s dužinom oštrice većom od 10 cm.
                     
                  
                        10.
                     
                     
                        Proizvodna oprema posebno osmišljena za predmete navedene u ovom popisu.
                     
                  
                        11.
                     
                     
                        Posebna tehnologija za razvoj, proizvodnju ili uporabu predmeta navedenih u ovom popisu.”